Perdikkas III (Grieks: Περδίκκας Γ), uit die Argeïese Dinastie, was van 368 tot 359 v.C. koning van Masedonië. Hy het sy broer Alexander II opgevolg. Hy was die seun van Amintas III en was minderjarig toe Alexander II vermoor is op aansporing van Ptolemaios van Aloros, wat toe regent geword het. In 365 het Perdikkas vir Ptolemaios vermoor en die bewind oorgeneem. Min is bekend oor sy bewind, behalwe dat hy op ’n tyd in ’n stryd met Athene betrokke was en dat hy die beskermheer van letterkundiges was. Hy het probeer om Bo-Masedonië van die Illiriërs te herower, maar dit het rampspoedig geëindig en die jong koning is vermoor. Perdikkas is deur sy babaseun, Amintas IV, opgevolg. Die troon is kort daarna oorgeneem deur Perdikkas se jongste broer, Philippus II. Orrieux, Claude. A History of Ancient Greece, 1999, bl. 256, ISBN 0-631-20309-5. Hierdie artikel is vertaal vanuit die Engelse Wikipedia